钦定古今图书集成/理学汇编/经籍典/第084卷 > 王申子周易辑说 > 《问复姤小父母之说》
## 钦定古今图书集成/理学汇编/经籍典/第084卷 > 王申子周易辑说 > 《问复姤小父母之说》

或问曰：“康节云：‘乾坤大父母，复姤小父母’。”说之者？曰：
“干一变，《姤》止于《剥》，而受之以复；坤一变，《复》止于《夬》，而
受之以《姤》。故乾坤是大父母。一阳来复，变而终于《归
妹》，成十六阳；一阴始姤，变而终于《随》，成十六阴，是小
父母。”《玉井》亦难。子曰：“上《坤》下震为《复》，上干下《巽》为姤，
此邵子所谓‘母孕长男，父生长女者也’。以子之说为
不然，奈何？”曰：“此《易》中大节目，虽是先贤之说，有不安
者，不可置而不问。以愚观之，既云《复》《姤》则是后天六
画之卦。若以后天论，乾坤是大父母，《咸》《恒》是小父母；
一阳生于《复》，由子至午而后为六阳之《干》；一阴生于
《姤》，由午至子而后为六阴之《坤》。是《复》《姤》乃六画卦中，
《干》阳坤阴所自生，而谓之小父母，可”乎？若以生卦论，
则无一卦不生于乾坤。今若以乾坤对《复》《姤》为言，则
不可谓之小父母矣。